Kumkum Bhagya Written Update: क्या प्रज्ञा देख लेगी आलिया और पूरब की तस्वीर, जानिए क्या होगा 'कुमकुम भाग्य' में  
सीरियल 'कुमकुम भाग्य' में जानें आज क्या होगा!
क्या प्रज्ञा देख लेगी आलिया और पूरब की तस्वीर
क्या अभी मिल पाएगा प्रज्ञा से
Kumkum Bhagya Written Update: सृति झा (Sriti Jha) और शब्बीर आहलुवालिया का शो 'कुमकुम भाग्य (Kumkum Bhagya)' में एक के बाद एक ट्विस्ट आने के कारण प्रज्ञा और अभी का इंतजार बढ़ता जा रहा है. हर बार अभी और प्रज्ञा के एक-दूसरे के आमने-सामने आने से पहले ही कोई ना कोई मुसीबत दस्तक दे देती है. सीरियल 'कुमकुम भाग्य (Kumkum Bhagya)' के पिछले एपिसोड में दिखाया गया कि रिया, प्रज्ञा को आलिया और पूरब की फोटो केक के ऊपर लगाने के लिए देती है. रिया बाद में प्रज्ञा को हग भी करती है. दूसरी ओर आलिया सबसे काफी नाराज है, क्योंकि किसी ने उसे वेडिंग एनिवर्सरी की शुभकामनाएं नहीं दी. हालांकि शाम को अपने परिवार से मिली सरप्राइज पार्टी को देख आलिया हैरान रह जाती है.

सीरियल 'कुमकुम भाग्य (Kumkum Bhagya)' के पिछले एपिसोड में दिखाया गया कि सरिता की अचानक से तबियत खराब हो जाती है, जिसके बाद प्रज्ञा (Sriti Jha) दूसरे कैटरर का इंतजाम करती है. प्रज्ञा इस बात की जानकारी विक्रम को देती है. लेकिन जब अभी को पार्टी में ये पता चलता है तो वो काफी परेशान हो जाता है और सरिता और अनराधा यानी प्रज्ञा से मिलने के लिए कहता है.
जी टीवी के शो 'कुमकुम भाग्य (Kumkum Bhagya)' में अपकमिंग एपिसोड में दिखाया जाएगा कि अभी, सरिता और प्रज्ञा (Sriti Jha) से मिलने के लिए निकल ही रहा होता है कि तभी विक्रम अभी को प्रज्ञा के नाम से छेड़ेगा. दूसरी तरफ प्रज्ञा ये देखकर हैरान रह जाएगी कि सरिता आराम करने की बजाय सोफे पर लेटी है. सरिता, आलिया और पूरब की तस्वीर देख रही होगी कि तभी इनकी फोटो जमीन पर गिर जाएगी. अब देखना होगा कि क्या प्रज्ञा, आलिया और पूरब की तस्वीर को देख लेगी?